Fury (film, 2014)

**Srce od čelika** (engl. *Fury*) jeste američki ratni film snimljen 2014. o Drugom svjetskom ratu. Scenarij je napisao i režirao David Ayer  Glavne uloge u filmu tumače Brad Pitt, Shia LaBeouf, Logan Lerman, Jon Bernthal, Michael Peña, Jason Isaacs, i Scott Eastwood.

Radnja filma se dešava tokom aprila 1945. kad saveznici čine konačne napore na evropskom ratištu. Film slijedi lik narednika Dona "Wardaddyja" Colliera (Brad Pitt) dok komanduje Sherman tenkom i njegovom petočlanom posadom na smrtonosnoj misiji iza neprijateljskih linija.

Pripreme za snimanje su počele početkom septembra 2013. godine u Hertfordshire, Engleska a zatim je uslijedilo glavno snimanje 30. septembra 2013. godine, u Oxfordshire. Snimanje je trajalo mjesec i po dana na različitim lokacijama, uključujući grad Oxford, a završilo je 15. novembra. Film je objavljen 17. oktobra 2014. godine.

## Uloge
* Brad Pitt - narednik Don "Wardaddy" Collier
* Shia LaBeouf - tehničar Boyd "Bible" Swan 
* Logan Lerman - Norman "Machine" Ellison
* Michael Peña - kaplar Trini "Gordo" Garcia
* Jon Bernthal - Grady "Coon-Ass" Travis
* Jason Isaacs - kapetan "Old Man" Waggoner
* Scott Eastwood - narednik Miles
* Xavier Samuel - potporučnik Parker
* Branko Tomović - njemački kaplar
* Brad William Henke - narednik Davis
* Anamaria Marinca - Irma
* Alicia von Rittberg - Emma

## Snimanje
 
3. aprila 2013. godine, Sony je započeo da okuplja glumačku ekipu za film kada je Brad Pitt, koji je prethodno glumio u ratnom filmu iz 2009. *[[Nemilosrdni gadovi]]*, ušao u završne razgovore da preuzme vodeću ulogu Wardaddyja. 23. aprila, Shia LaBeouf se pridružuje ekipi. 1. maja najavljeno je da se Logan Lerman također pridružio projektu, da igra člana posade Normana Ellisona. 14. maja *The Hollywood Reporter* je najavio da je Michael Peña u pregovorima da igra člana Pittove tenkovske posade. 17. maja, Jon Bernthal se pridružio ekipi kao Grady Travis, lukavi, zlobni i razuzdani porijeklom iz Arkansasa. 26. avgusta, Scott Eastwood također se pridružuje glumcima, igrajući narednika Milesa. 19. septembra Brad William Henke pridružio se kao narednik Davis, zapovjednik drugog tenka, *Lucy Sue*. Jason Isaacs je dobio ulogu 7. oktobra 2013. godine.

Glavne uloge filma tumače četiri vodeća jevrejska glumca, (Logan Lerman, Jon Bernthal, Shia LaBeouf i Jason Isaacs) koji se kao vojnici bore protiv Nacističke Njemačke.

Prije početka snimanja, Ayer je tražio od glumaca da prođu proces priprema u trajanju od četiri mjeseca. To je uključivalo jednosedmični vojnički trening koji su vodili Navy Seals. Pitt je izjavio: 

Ayer je tražio od glumaca da se fizički obračunavaju jedni s drugima, što dovodi do modrica ispod očiju i krvavih noseva. Oni su vrijeđali jedni druge ličnim uvredama. Povrh toga, glumci su bili prisiljeni da žive u tenku na jedan duži period vremena, gdje su jeli, spavali, i obavljali nuždu.

Što se tiče načina priprema, Ayer se branio govoreći: "Ja sam nemilosrdan kao režiser. Ja ću učiniti sve što mislim da je potrebno da dobijem ono što želim".

## Historijska pozadina
*Srce od čelika* je izmišljeni film koji prikazuje složeni portret tenkovske posade u završnim danima rata u Evropi. Ayer je bio inspirisan ratnim veteranima iz svoje porodice i čitanjem knjige Beltona Y. Coopera *Smrtonosne zamke* koja govori o američkom tenkovskom ratovanju u Drugom svjetskom ratu. Ayer je išao do te mjere da je tražio autentične uniforme i oružje iz završnih mjeseci rata u Evropi.

Film je sniman u Engleskoj uglavnom zbog pristupačnosti tenkova iz doba Drugog svjetskog rata. Film prikazuje Tiger 131, posljednji preživjeli operativni tenk iz serije Tiger I. Tenk pripada Muzeju tenkova u Bovingtonu, Engleska. To je prvi put od filma iz 1946. godine *[[Njihova je slava]]* da se pravi tenk tipa tigar - a ne kopija -  koristila na filmskom setu. Tiger 131 je rani model tenka Tiger I; izvana izgleda dosta drugačije od kasnijih Tiger I modela; najviše se primjećuju razlike u dodatnim točkovima, kao i oblik kupole. U posljednjim sedmicama rata veliki broj tih ranih modela Tigrova  koristili su se u očajničkim naporima odbrane; jedan od posljednjih njemačkih Tigrova koji su bili uništeni na Brandenburškoj kapiji u Berlinu, bili su sličnog izgleda. Deset osposobljenih M4 Sherman tenkova koristili su se u filmu. Filmski tenk Sherman *Fury* je ustvari bio M4A2E8 Sherman pod nazivom *Ben/Harry* (T224875), također posuđen iz Muzeja tenkova u Bovingtonu.

Iako je radnja filma fiktivna, prikaz tenka *Fury* i njenog komandira Wardaddyja paralela je iskustvu nekoliko realnih savezničkih tenkista, kao što su američki zapovjednik tenka narednik Lafayette G. Pool koji se iskrcao nakon Dana D i uništio 258 neprijateljskih oklopnih vozila sve dok njegov tenk nije bio uništen u  Njemačkoj krajem 1944. Mali broj tenkova Sherman je preživio od iskrcavanja na Dan D pa sve do kraja rata; jedan od njih je bio tenk *Bomba*, Sherman tenk koji se iskrcao na Dan D i preživio teške borbe u Njemačkoj pred kraj rata. Radnja filma ima neke sličnosti sa bitkom za Crailsheim, koja se desila  u Njemačkoj 1945. Posljednje uporište posade onesposobljenog tenka *Fury* ima neke sličnosti sa odlikovanim Audijem Murphyjem u zapaljenom M10 Wolverine tenkovskom razaraču kod Holtzwihra u pokrajini Alsace-Lorraine 24. januara 1945.

## Izvori

## Vanjske veze

* 
* 
* 
* 
*